Schmidt het vyf skuiwe gemaak aan die span wat die Wallabies verlede naweek met 26-21 geklop het. Ierland is op die randjie van sy eerste reekssege in Australië sedert 1979, maar Schmidt kyk, soos die ander afrigters, reeds vorentoe na aanstaande jaar se Wêreldbeker-toernooi.
Die All Blacks se voorspelers is nie naastenby van die 2015-gehalte toe hulle die Wêreldbeker gewen het nie. Hul agterlyn, selfs met, en miskien juis vanweë, die skuiwe lyk aan die ander kant steeds kookwater.
Skotland het darem op hul toer van die Amerikas eers die baie swak Kanada reggesien, maar toe die eerste toprugbyland geword wat deur die VSA geklop is.
Dit is die laaste wedstryd waar Daniel Hourcade die Argentynse afrigter is. Hy het die afgelope twee seisoene gesukkel om die beste uit die Poemas te haal, en dit sal verbaas as hulle skielik sal kan regruk teen die Skotte.